- Hindi News
- Local
- Haryana
- Decision: Complete Haryana Lock Till May 10 Morning, Expectation: Corona Chain Will Be Broken, Case Will Be Down
कोरोना संकट:निर्णय: 10 मई सुबह तक पूरा हरियाणा लॉक, उम्मीद: कोरोना की चेन टूटेगी, केस होंगे डाउन
राजधानी हरियाणा3 महीने पहले
रेवाड़ी. लॉकडाउन की जानकारी मिलते ही पलायन करने लगे प्रवासी मजदूर।
- लगातार छठे दिन 13 हजार से अधिक केस मिले, 150 लोगों ने गंवाई जान, सरकार ने की सख्ती
- विनम्र अपील- अगर आप चाहते हैं कोराेना की चेन टूटे और हम इस जंग को जीतें तो लॉकडाउन का खुद सख्ती से पालन करें
कोरोना के बढ़ते संक्रमण के चलते पूरे प्रदेश में लॉकडाउन लागू कर दिया है। यह आज सुबह 5 बजे से 10 मई सुबह 5 बजे तक रहेगा। सरकार की एसओपी के अनुसार लॉकडाउन में राशन, दूध, सब्जी, कैमिस्ट शॉप आदि खुली रहेंगी। वैक्सीनेशन सेंटर चालू रहेगा। आंगनबाड़ी केंद्र वर्कर बच्चों और गर्भवती महिलाओं को घर-घर जाकर खाद्य सामग्री बांटेंगे।
कृषि विभाग ने मंडियों को भी इस अवधि में बंद करने का फैसला लिया है। हालांकि कृषि से जुड़ी इंडस्ट्री, एफपीओ आदि खुले रहेंगे। रोडवेज की बसें 50% सवारियों के साथ चलेंगी। होटल, रेस्टोरेंट आदि से रात 10 बजे तक ही होम डिलीवरी हो पाएगी। किसी को बैठकर खाने की इजाजत नहीं होगी। इलेक्ट्रिशियन, आईटी रिपेयर, प्लबंर, कारपेंटर, मोटर मैकेनिक इन सभी की सर्विस जारी रहेगी।
सभी धामिर्क स्थल लोगों के लिए बंद रहेंगे। रेलवे स्टेशन, बस स्टैंड खुले रहेंगे। सभी जिला मजिस्ट्रेटों को यह पाबंदियां सख्ती से लागू करने के निर्देश दिए गए हैं। जरूरी आवाजाही के लिए इंसीडेंट कमांडर पास जारी करेंगे। सरकार ने इससे पहले शुक्रवार को 9 जिलों में वीकेंड लॉकडाउन लगाया था।
भास्कर : लॉकडाउन के दौरान बंद रहेंगी मंडियां, आवश्यक वस्तुओं की सप्लाई रहेगी जारी
- कार्यालय: आधे ही कर्मचारी आएंगे पुलिस, होम गार्ड, सिविल डिफेंस, फायर, एमरजेंसी सर्विस, डिजास्टर मैनेजमेंट, जेल, बिजली, पानी, सफाई आदि की सेवाएं बिना किसी रुकवाट के जारी रखने के आदेश दिए हैं। इनके अलावा अन्य सभी विभाग, निगम व बोर्ड कार्यालयों में अंडर सेकेट्री व इनके निचले स्तर के 50 प्रतिशत कर्मचारी ही तब तक कार्यालय में आएंगे।
- हेल्थ सर्विस: मेडिकल स्टोर खुलेंगे वैक्सीनेशन सेंटर, अस्पताल, नर्सिंग होम, टेलीमेडिसिन, डिस्पेंसरी, कैमिस्ट, जन औषधी केंद्र, लैबोट्री, फार्मास्यूटिकल और मेडिकल रिसर्च लैब खुले रहेंगे। पशु अस्पताल, पैथोलॉजी लैब, मेडिसिन की सप्लाई, आई व डेंटल क्लीनिक, चश्में की दुकान, दवा, मेडिकल उपकरण, कच्चा माल, ऑक्सीजन, सेनिटेशन सामग्री के साथ एंबुलेंस बनाने वाली कंपनियां चालू रहेंगी। डायग्नोस्टिक, होम केयर टेकर की सेवा जारी रहेंगी।
- बैंकिंग सेवाएं: बैंक-एटीएम खुलेंगे बैंक, एटीएम खुले रहेंगे। बैंकों में सिक्योरिटी प्रशासन देगा। इंश्योरेंस कंपनी के कार्यालय खुले रहेंगे। आईटी वेंडर की सेवा नहीं रुकेगी। बाल संरक्षण, वृद्धाश्रम समेत सभी प्रकार के ऐसे होम चालू रहेंगे।
- यूटीलिटी: पेट्रोल पंप खुलेंगे,ऑयल एंड गैस, रिफाइनिंग, ट्रांसपोर्टेशन, वितरण, स्टोरेज काम जारी रहेगा। पेट्रोल, डीजल, सीएनजी, एलपीजी, पीएनजी की बिक्री होगी। ऑक्सीजन की सप्लाई बनी रहेगी। बिजली, पोस्टल सर्विस, पानी, सफाई, कचरा निस्तारण का काम जारी रहेगा।
- आवश्यक वस्तु: सप्लाई रहेगी आवश्यक वस्तुओं की सप्लाई चालू रहेगी। स्थानीय स्टोरेज, होलसेल, रिटेल, मैन्यूफेक्चरिंग यूनिट चलेंगे। ई-कॉमर्स सेवा, राशन की दुकानें, किराना, सब्जी की दुकान, दूध बूथ खुलेंगे।
- जरूरी सेवाएं: अखबार मिलते रहेंगे जिन होटलों, होम स्टे, लॉज आदि में लोग ठहरे हैं, वे चलेंगेे। प्रिंट एंड इलेक्ट्रॉनिक मीडिया, डीटीएच व केबल सर्विस, कॉमन सर्विस सेंटर, ई-कॉमर्स कंपनी, कुरियर सर्विस चालू रहेगी।
- उद्योग: श्रमिकों की जिम्मेदारी एक्सेस कंट्रोल के साथ संचालित होने वाले एसईजेड, एक्सपोर्ट ओरिएंटेड यूनिट्स, इंडस्ट्रियल एस्टेट्स और इंडस्ट्रियल टाउनशिप। इन प्रतिष्ठानों को जहां तक संभव हो, अपने परिसर या आसपास ही श्रमिकों के रुकने की व्यवस्था करनी होगी। सोशल डिस्टेंसिंग के साथ श्रमिकों को लाने-छोड़ने की जिम्मेदारी भी इनकी होगी।
- आवाजाही: परीक्षार्थियों को छूट, मेडिकल, वैक्सीनेशन और वेटरनरी केयर सहित इमरजेंसी कार्याें और जरूरी सामान खरीदने के लिए निजी वाहन जा सकेंगे। जिन श्रेणियाें काे छूट मिली हैं, उनमें काम पर जाने के लिए यात्रा की छूट रहेगी। छात्राें और प्रतियाेगी परीक्षाओं के उम्मीदवाराें काे एग्जामिनेशन हॉल टिकट दिखाकर परीक्षा केंद्र पर जाने की छूट रहेगी। परीक्षा की ड्यूटी पर जाने वालों को छूट रहेगी।
- अन्य: ये सेवाएं- शर्तों के साथ जारी सभी कार्यक्रम डीसी की अनुमति के बाद ही हो सकेंगे। होटल, रेस्टोरेंट, ढाबे, मॉल में मौजूद फूड जॉइंट्स सिर्फ होम डिलीवरी के लिए रात 10 बजे तक खुले रहेंगे। सड़क किनारे स्थित ढाबे, फूड स्टॉल्स, फ्रूट स्टॉल्स इत्यादि को सिर्फ टेक अवे सर्विस के तहत पार्सल देने की इजाजत होगी। ग्राहक वहां खड़े होकर खाना नहीं खा सकेंगे।
ये रहेंगे पूरी तरह बंद: शिक्षण संस्थान, सिनेमा हॉल, मॉल, जिम, स्वीमिंग पुल, एंटरटेनमेंट पार्क, थिएटर, बार बंद रहेंगे। सामाजिक, राजनीतिक, खेल, मनोरंजन, सांस्कृतिक कार्य नहीं होंगे।
अच्छी खबर
4 लाख लोगों ने कोरोना को हराया, रविवार को रिकॉर्ड 10,423 ठीक हुए
प्रदेश में कोरोना के तेजी से बढ़ते केसों के बीच एक राहत भरी खबर आई है। कोरोना को मात देने वालो का आंकड़ा भी 4 लाख पार हो गया है। अब तक कुल 4 लाख 5 हजार 132 ने कोरोना को हराया है। राहत की बात यह है भी है कि पहले एक लाख को ठीक होने में जहां 193 दिन लगे थे। वहीं अब पिछले केवल 18 दिन में ही एक लाख मरीज स्वस्थ हो गए हैं। रविवार को भी अब तक के सबसे ज्यादा 10423 मरीज ठीक हुए। हालांकि लगातार छठे दिन भी 13 हजार से ज्यादा नए मरीज मिले हैं। रविवार को कुल 13193 नए मरीज मिले और 150 मरीजों की जान गई है।
प्रदेश में कुल संक्रमितों की संख्या 5 लाख 16 हजार 776 हो गई है। इनमें अब तक 4731 की जान चुकी है। रविवार को सबसे ज्यादा हिसार में 17 तो जींद में 14 और फतेहाबाद में 13 मरीजों ने दम तोड़ा है। प्रदेश में अब एक्टिव मरीजों की संख्या 1 लाख 6 हजार 913 पर पहुंच गई है। यह कुल मरीजों का 20.68 प्रतिशत है।
tgl_Latn eng_Latn vie_Latn eng_Latn hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva hin_Deva hin_Deva